3.9.2005 Den Europæiske Unions Tidende L 228/9 KOMMISSIONENS FORORDNING (EF) Nr. 1439/2005 af 2. september 2005 om fastsættelse af det supplerende beløb, der skal udbetales for ferskner i Ungarn i henhold til forordning (EF) nr. 416/2004 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slova- kiets tiltrædelse, under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, under henvisning til Kommissionens forordning (EF) nr. 416/2004 af 5. marts 2004 om midlertidige gennemførelsesbe- stemmelser til Rådets forordning (EF) nr. 2201/96 og forord- ning (EF) nr. 1535/2003 som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af Den Europæiske Union (!), særlig artikel 3, stk. 1, og ud fra følgende betragtninger: (1) — Ifølge de oplysninger, som medlemsstaterne har meddelt i henhold til artikel 39, stk. 2, i Kommissionens forord- ning (EF) nr. 1535/2003 af 29. august 2003 om gennemførelsesbestemmelser til Rådets forordning (EF) nr. 2201/96 for så vidt angår støtteordningen for forar- bejdede frugter og grøntsager (?), overstiger de mængder ferskner, for hvilke der er indgivet støtteansøgninger for produktionsåret 2004/05, ikke EF-tærsklen. Der bør derfor udbetales et supplerende beløb efter produkti- onsåret 2004/05 i de medlemsstater, der tiltrådte Den Europæiske Union den 1. maj 2004. (2) — Producenterne i Tjekkiet, Cypern og Slovakiet har for produktionsåret 2004/05 ikke indgivet ansøgninger om støtte til ferskner bestemt til forarbejdning. I disse medlemsstater bør der derfor ikke udbetales et supple- rende beløb for produktionsåret 2004/05 — UDSTEDT FØLGENDE FORORDNING: Artikel 1 Efter produktionsåret 2004/05 udbetales der i henhold til artikel 3, stk. 1, i forordning (EF) nr. 416/2004 et supplerende beløb i Ungarn på 11,92 EUR/t for ferskner bestemt til forarbejdning. Artikel 2 Denne forordning træder i kraft på tredjedagen efter offentlig- gørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 2. september 2005. På Kommissionens vegne Mariann FISCHER BOEL Medlem af Kommissionen ()) EUT L 68 af 6.3.2004, s. 12. Ændret ved forordning (EF) nr. 550/2005 (EUT L 93 af 12.4.2005, s. 3). (?) EUT L 218 af 30.8.2003, s. 14. Senest ændret ved forordning (EF) nr. 180/2005 (EUT L 30 af 3.2.2005, s. 7).